ברונו מארס

פיטר ג'ין הרננדז (באנגלית: Peter Gene Hernandez; נולד ב-8 באוקטובר 1985), המוכר בשם הבמה ברונו מארס (Bruno Mars), הוא זמר, פזמונאי ומפיק מוזיקלי אמריקאי. ב-2009 החל לעבוד, יחד עם ארי לוין ופיליפ לורנס, בחבורת ההפקה הסמיזינגטונס. יחד עמם כתב את השיר "Right Round" של פלו ריידה וקשה ואת השיר "Wavin' Flag" של קיינאן, והשתתף כזמר אורח בשירים "Nothin' on You" של B.o.B, ו-"Billionaire" של טרבי מקוי, אותם כתבו והפיקו הסמיזינגטונס. השירים, שזכו להצלחה ברחבי העולם, נתנו תנופה לקריירת המוזיקה של מארס. ב-2010 יצא אלבום הבכורה שלו, "Doo-Wops & Hooligans", ממנו יצאו הסינגלים "Just the Way You Are", שזכה בפרס גראמי, ו-"Grenade". הוא נולד בשם פיטר ג'ין הרננדז בשכונת ואיקיקי שבהונולולו, בירת הוואי, למשפחה נוצרית בעיקרה. אביו, פיטר הרננדז, הוא מוזיקאי ממוצא פוארטו-ריקני ויהודי-אשכנזי. סבתו מצד אביו הייתה יהודייה בת למהגרים מאירופה. אמו, ברנדט סן פדרו ביוט, הייתה רקדנית ממוצא פיליפיני וספרדי. למארס חמישה אחים. את הכינוי "ברונו" הצמיד לו אביו בגיל שנתיים, משום שהזכיר לו את המתאבק ברונו סמרטינו. את החלק השני בשם הבמה "מארס" הדביק לעצמו כי "הרגשתי שאין לשם שלי (שום) קופצנות, והרבה בנות אמרו שאני לא מהעולם הזה, אז נראה שאני ממאדים". מגיל ארבע מארס הופיע עם להקת משפחתו "The love notes", ובגיל 5 החל להופיע חמש הופעות בשבוע והיה ידוע ברחבי האי כמושפע מסגנונו של אלביס פרסלי. ב-1992, כשהוא בן שבע, שיחק מארס בתפקיד קטן כ"אלביס הקטן" בסרט "ירח דבש בווגאס". מאוחר יותר טען מארס שפרסלי השפיע על סגנון המוזיקה שלו. לאורך ילדותו ונעוריו הופיע מארס בביצועים מוזיקליים בהזדמנויות שונות, ולאחר סיום בית הספר התיכון החליט לפתח קריירה מוזיקלית ולכן עבר להתגורר בלוס אנג'לס. ב-2006 הכיר מארס את ארון ביי-צ'אק, לעתיד מנהלו בחברת התקליטים אטלנטיק רקורדס. ביי-צ'אק התרשם משיריו של מארס וביקש להחתימו בחברה, אך בפועל נחתם החוזה רק לאחר שלוש שנים. בינתיים, החל מארס לעבוד באטלנטיק רקורדס לצד פיליפ לורנס וארי לוין ככותב וכמפיק, ויחדיו יצרו את ההרכב "הסמיזינגטונס". במסגרת הסמיזינגטונס עבד מארס עם אמנים מצליחים רבים, בהם שון קינגסטון, אדם לוין ופלו ריידה. הסינגל הראשון אותו כתבו והפיקו חברי ההרכב היה "Long Distance" של ברנדי נורוואד, שיצא באוקטובר 2008. במהלך שנת 2009 יצאו שלושה סינגלים של הסמיזינגטונס: "Right Round", ‏"Get Sexy" (אותו ההרכב גם הפיק), ו-"Wavin' Flag" (אותו הפיק מארס). ב-2010 השתתף מארס כזמר אורח בשני שירים מצליחים שכתבו והפיקו חברי הסמיזינגטונס: "Nothin' on You" של B.o.B, שהגיע למקום הראשון בארצות הברית ובבריטניה; ו-"Billionaire" של טרבי מקוי, שהגיע למקום הרביעי בארצות הברית והשני בבריטניה. מארס זכה להכרה בעקבות הצלחת השירים, וב-7 במאי 2010 הוציא מיני-אלבום בשם "It'sBetterIf YouDon'tUnderstand". ב-4 באוקטובר 2010 יצא אלבום האולפן הראשון שלו, "Doo-Wops & Hooligans". את האלבום כתב והפיק מארס יחד עם חבריו להרכב "סמיזינגטונס". האלבום הגיע למקום השלישי במצעד הבילבורד 200, ולמקום הראשון במצעד האלבומים הבריטי. שני הסינגלים שיצאו מתוכו, "Just the Way You Are" ו-"Grenade", הגיעו למקום הראשון במצעד הבילבורד הוט 100 ובמצעד הסינגלים הבריטי, והצליחו במדינות נוספות ברחבי העולם. ב-13 בפברואר 2011 זכה השיר "Just the Way You Are" בפרס גראמי. סינגלים נוספים שיצאו מתוך האלבום במהלך 2011 הם "The Lazy Song", שהגיע למקום הרביעי במצעד הבילבורד והראשון במצעד הבריטי; ו-"Marry You", שהגיע למקום ה-11 בבריטניה, ו"Count on me" ב-27 בספטמבר 2011 יצא סינגל נוסף של מארס, "It Will Rain", מתוך פסקול הסרט "שחר מפציע: חלק ראשון", על פי הספר "שחר מפציע" מסדרת ספרי "דמדומים". ב-1 באוקטובר 2012 הוציא מארס את הסינגל "Locked Out Of Haven" מתוך אלבומו השני, "Unorthodox Jukebox", שיצא בדצמבר 2012. ב-2 בפברואר 2014 הופיע מארס במופע המחצית של הסופרבול ביחד עם רד הוט צ׳ילי פפרז וב-19 בנובמבר אותה שנה יצא השיר "Uptown Funk" בהפקת מרק רונסון, השיר זכה להצלחה רבה ועומד על כ-3.9 מיליארד צפיות ביוטיוב; ובמקום השישי במספר הצפיות ביוטיוב. הוא גם דורג במקום הראשון במצעד הבילבורד הוט 100 ושהה שם במשך 14 שבועות רצופים, ובכך הפך לסינגל השני ששהה הכי הרבה זמן במקום הראשון בצמרת המצעד. ב-7 בפברואר 2016, הופיע בשנית בסופרבול ה-50 ביחד עם קולדפליי וביונסה. ב-7 באוקטובר 2016 יצא השיר "24K Magic" כסינגל הראשון מתוך אלבומו השלישי שנושא את אותו השם, שיצא ב-18 בנובמבר 2016. הסינגל זכה להצלחה רבה בעולם, הגיע למקום הרביעי במצעד הפזמונים האמריקאי וקיבל מעמד מכירות של כ-5 פלטינות בארצות הברית. בישראל השיר הגיע למקום הראשון במצעד מדיה פורסט. הסינגל השני, "That's What I Like" זכה גם הוא להצלחה רבה והגיע למקום הראשון במצעד הפזמונים האמריקאי וקיבל מעמד מכירות של 6 פלטינות בארצות הברית. הסינגל השלישי מן האלבום, "Versace on the Floor" זכה גם הוא להצלחה אך פחות משני הסינגלים הראשונים - הוא הגיע למקום ה-33 במצעד הפזמונים האמריקאי וקיבל מעמד של פלטינה אחת בארצות הברית. בישראל, הגיע למקום השני במצעד מדיה פורסט. ב-4 בינואר 2018 הוציא ברונו, יחד עם קארדי בי, רמיקס ל-Finesse. השיר הגיע למקום השלישי במצעד הפזמונים האמריקאי וקיבל תואר מכירות של 2 פלטינות. בישראל השיר הגיע למקום הראשון במצעד מדיה פורסט. בגראמי 2018, ברונו זכה עם האלבום 24K Magic בפרסים אלבום ה-RnB הטוב ביותר, אלבום השנה והקלטת השנה, עם הסינגל "That's What I Like" זכה מארס בשיר השנה, הופעת ה-RnB הטובה ביותר, ושיר ה-RnB הטוב ביותר. בשנת 2019, השתתף בשיר "Please Me" של קארדי בי. בשנת 2021, מארס ואנדרסון פאאק הוציאו אלבום משותף בשם An Evening with Silk Sonic, תחת שם ההרכב "סילק סוניק". ב-5 במרץ, הוציאו את הסינגל הראשון מתוך האלבום, "Leave the Door Open". הסינגל היה לשירו השמיני של מארס שהגיע למקום הראשון במצעד הבילבורד הוט 100. ב-4 באוקטובר 2023 הופיע מארס לראשונה בישראל. הופעתו השנייה, שהייתה אמורה להתקיים ב-7 באוקטובר בוטלה עקב מתקפת הפתע על ישראל שפרצה באותו היום. ב-16 באוגוסט 2024, ליידי גאגא ומארס הוציאו את הסינגל "Die with a Smile". ב-1992 השתתף מארס בסרט הקומדיה "ירח דבש בווגאס". ב-2012 הנחה את תוכנית המערכונים "סאטרדיי נייט לייב". ב-2014 דיבב את הדמות רוברטו בסרט "ריו 2". משנת 2011 נמצא מארס בזוגיות עם הדוגמנית האמריקאית-לטינית ג'סיקה קבאן. הם מתגוררים יחד בהוליווד הילס. נכון לשנת 2017, הונו מוערך בכ־90 עד 105 מיליון דולר. ערך מורחב – דיסקוגרפיה של ברונו מארס 2010: Doo-Wops & Hooligans 2012: Unorthodox Jukebox 2016: 24K Magic 2021: An Evening with Silk Sonic (The Doo-Wops & Hooligans Tour (2010-12 (Moonshine Jungle Tour (2013–14 (24K Magic World Tour (2017–18 מדיה וקבצים בנושא ברונו מארס בוויקישיתוף אתר האינטרנט הרשמי של ברונו מארס ברונו מארס, ברשת החברתית פייסבוק ברונו מארס, ברשת החברתית אקס (טוויטר) ברונו מארס, ברשת החברתית אינסטגרם ברונו מארס, ברשת החברתית טיקטוק ברונו מארס, ברשת החברתית VK ברונו מארס, סרטונים בערוץ היוטיוב ברונו מארס, במסד הנתונים הקולנועיים IMDb (באנגלית) ברונו מארס, באתר Rotten Tomatoes (באנגלית) ברונו מארס, באתר אפל מיוזיק (באנגלית) ברונו מארס, באתר ספוטיפיי ברונו מארס, באתר סאונדקלאוד (באנגלית) ברונו מארס, באתר Last.fm (באנגלית) ברונו מארס, באתר AllMusic (באנגלית) ברונו מארס, באתר MusicBrainz (באנגלית) ברונו מארס, באתר דיזר ברונו מארס, באתר Yandex.Music (ברוסית) ברונו מארס, באתר Discogs (באנגלית) ברונו מארס, באתר Songkick (באנגלית) ברונו מארס, באתר Genius ברונו מארס, באתר בילבורד (באנגלית) ברונו מארס, באתר טיידל (באנגלית) ברונו מארס, באתר אנציקלופדיה בריטניקה (באנגלית) ברונו מארס קליפים נתי חסיד, דפק מארס: על ברונו מארס, באתר nrg‏, 2 בפברואר 2011 חנן ברנדס, לא מהעולם הזה: ברונו מארס כובש כל מה שזז, באתר nrg‏, 29 בנובמבר 2012 10 QUESTIONS FOR BRUNO MARS,‏ 5 בנובמבר 2010 (באנגלית) "Greetings from Bruno Mars (YouTube video)". Elektra Records. Mark Ronson - Uptown Funk ft. Bruno Mars, באתר יוטיוב Althea Legaspi, Althea Legaspi, Bruno Mars, Anderson .Paak Team Up for New Band Silk Sonic, Rolling Stone, ‏2021-02-26 (באנגלית אמריקאית) Watch the Video for Bruno Mars and Anderson .Paak’s Silk Sonic Song “Leave the Door Open”, Complex (באנגלית) אחינעם בר, ‏אחרי ארבע שנים: ברונו מארס חוזר ובגדול עם שיר חדש, באתר ‏מאקו‏, 5 במרץ 2021 Bruno Mars & Anderson .Paak, as Silk Sonic, Top Billboard Hot 100 With 'Leave the Door Open', Billboard (באנגלית) שגיא בן נון‏, ברונו מארס בישראל: ההופעה השנייה בוטלה רשמית בשל המלחמה, באתר וואלה, 8 באוקטובר 2023 Lady Gaga & Bruno Mars Share New Song "Die With A Smile": Listen, Stereogum, ‏2024-08-16 (באנגלית) Bruno Mars Net Worth, באתר CelebrityNetWorth Bruno Mars Net Worth, באתר TheRichest Bruno Mars: 5 Fast Facts You Need to Know, באתר Heavy